
Dziesmu un deju svētku tradīcijas saglabāšanas un attīstības plāns 2026.‒2028. gadam
	Iebildums
Veselības ministrija ir iepazinusies ar "Dziesmu un deju svētku tradīcijas saglabāšanas un attīstības plāns 2026.‒2028. gadam"projektu un kopumā atbalsta tā tālāko virzību vienlaikus norādām, ka nav saprotami aprēķini plāna projekta 2.pielikumā norādītajām izmaksām pasākumam 7.4. "Nodrošināt sabiedrisko kārtību un drošību svētkos". Vēršam uzmanību uz to, ka 2.pielikumā 7.4.pasākumam norādītais finansējums medicīniskās palīdzības nodrošinājumam būtiski neatbilst faktiski nepieciešamajam apjomam. Sadaļā fiksētā summa neatbilst pat 2023. gadā faktiskajam izlietojumam. Piemēram, plānojot finansējumua vismaz 2023. gada līmenī, resursu izmaksas atbilstoši šobrīd spēkā esošajiem Ministru kabineta 2024.gada 16.jūlija noteikumiem Nr.466 “Neatliekamās medicīniskās palīdzības dienesta maksas pakalpojumu cenrādis” un 2023.gada faktiskajam resursu apjomam, kopējā summa veidotu 377 333 euro, kas būtiski atšķiras no šobrīd plānošanas projektā uzrādītā provizoriskā finansējuma. Mēs aicinām plānošanas procesā ņemt vērā pakalpojumu izmaksu pieaugumu, tostarp degvielas un medikamentu cenu kāpumu, kā arī personāla darba samaksas izmaiņas. Ņemot vērā minēto mēs apzināmies, ka šobrīd nav iespējams apzināt konkrēta sizmaksas, kas varētu rasties veselības nozares institūcijām, tādēļ aicinām apsvērt iespēju plānā paredzēt risinājumu papildus nepeiciešamā finansējuma nodrošināšanai iestādei pēc konkrētu drošības pasākumu izstrāde sun nepieciešamo resursu apzināšanas. 

